Charles Martinet

**Charles Andre Martinet** (født 1955) er en amerikansk skuespiller og stemmeskuespiller. Han hadde stemmen til Mario i en rekke spill for Nintendo fra 1991 til 2023. Han var også stemmen til Luigi, Wario, Waluigi, Baby Mario og Baby Luigi. Martinet er også kjent for og være stemmen til Paarthurnax i The Elder Scrolls V: Skyrim (2011) og Magenta i Dragon Ball Super: Super Hero (2022). Den 21. august 2023 kunngjorde Nintendo offisielt at Martinet ikke lenger skulle stemmegi til Mario-figurene i kommende spill. Rollene som Mario, Luigi og Wario gikk videre til Kevin Afghani. Samtidig som Nintendo meddelte at Martinet var blitt erstattet som stemmeskuespiller, opplyste selskapet om at han i stedet skulle bli Nintendos «Mario-ambassadør».

## Karriere

Martinet fikk oppdraget som Marios stemme på Nintendo i 1991, og dro på audition. Til å begynne med planla Martinet å snakke som en stereotyp italiensk amerikaner med en dyp, raspete stemme. Martinet har uttalt at Gremio fra William Shakespeares *[[Troll kan temmes]]* var en inspirasjon for hans skildring av Mario.

Martinet har jobbet for Nintendo siden 1991, og begynte å gi stemme til Mario på videospillmesser der besøkerne gikk opp til en TV-skjerm som viste et 3D Mario-hode som var designet for å bevege seg rundt på skjermen og føre samtaler med dem. Dette systemet ble kalt *Mario in Real-Time* (MIRT).
Martinet ga også stemme til Mario i 1992 *Super Mario Bros. flipperspill*.

Hans første videospillopptreden som Mario fant sted i CD-versjonen av *Mario Teaches Typing* fra 1994 og han debuterte formelt i 1995-utgivelsen av *Mario's Game Gallery,* hvor han bidro med dialog med spilleren som Mario.

Han fortsatte i 1996-spillet Super Mario 64. Siden kom han til å stemmegi Luigi, Wario, Waluigi, Metal Mario, Shadow Mario, Mini-Mario Toys, Baby Mario, Baby Luigi og Baby Wario i de fleste spill der disse karakterene snakker. Han ga også stemme til fiendene Wart, Mouser, Tryclyde og Clawgrip i Super Mario Advance. Stemmearbeidet hans fremstår i de engelske og japanske språkversjonene av spillene. Med sitt arbeid som Mario i *Super Smash Bros. Ultimate* anerkjente Guinness Book of World Records ham for å ha fremført den samme karakteren i hundre forskjellige titler, flest av alle videospillstemmeskuespillere.

Martinet spurte Nintendo om han kunne gjøre stemmen til Link i The Legend of Zelda: Ocarina of Time men ble avslått av Shigeru Miyamoto og sa at Link skulle fortsatt være stemmeløs.

Martinet sørget for voiceover-skuespill for bokserne og kunngjøreren i Super NES-tittelen *Super Punch-Out!!* samt til Vigoro i Segas Dreamcast og GameCube-rollespillet *Skies of Arcadia.* Han ga stemme til Homunculus i Konami PlayStation 2, Xbox og Windows-spillet *Shadow of Destiny* og til *Reader Rabbit-* og *The ClueFinders*-spill.

I tillegg til videospillvoiceovers har Martinet jobbet som stemmeskuespiller i reklamefilmer, tegneserier og kampanjer.

I tillegg til Mario-serien, har Martinet også jobbet for videospillet *Cel Damage,* samt flere pedagogiske spillserier som *LeapFrog*. Han ga også stemme til dragen Paarthurnax i *The Elder Scrolls V: Skyrim* fra 2011, Orvus i *Ratchet & Clank Future: A Crack in Time* (2009) og leste filmsekvensene og menyene for 2013-videospillet *Runner2* *og Runner3.*

I 2020 ga Martinet stemme til Lego–Mario og Lego–Luigi i Legos Mario-serie. Martinet bidro med voiceover i Netflix-dokuserien *High Score* fra 2020 og med stemmen til Magenta i den engelske dubben av 2022-animefilmen *Dragon Ball Super: Super Hero.*

I *[[Super Mario Bros. filmen]]* fra 5. april 2023 var Charles Martinet stemmen til Mario og Luigis pappa i den engelske originalversjonen. Charles var også i filmen stemmen til Giuseppe på engelsk og de fleste dubbede versjoner av filmen, inkludert norsk, svensk, dansk og finsk.

21. august 2023 kunngjorde Nintendo of America på Twitter at Martinet ville trekke seg fra Super Mario-spillene, men ville fortsette å jobbe med Nintendo som «Mario-ambassadør». Dette innebærer reklamere for *[[Super Mario]] *-serien, signere autografer, og gjøre stemmene til Mario-karakterene på spillmesser. Kevin Afghani tok deretter over rollene som Mario og Luigi fra og med *[[Super Mario Bros. Wonder]]* og Wario i **. Martinet sin stemme blir fremdeles brukt i både relanseringer og nye Mario spill.

## Filmografi

### Filmer

### Videospill

## Referanser


## Eksterne lenker
* 
* 
*